Folosirea Coșului de gunoi

Manualul utilizatorului KDE
Înapoi | Cap. 6. Totul despre ecranul de lucru | Înainte

# 6.6. Folosirea Coșului de gunoi

În circumstanțe normale, ștergerea unui fișier sub UNIX este ireversibilă. Totuși, cu managerul de fișiere KDE puteți alege Mută în Coșul de gunoi în loc de Șterge. Aceasta va muta fișierul în directorul Coș de gunoi, care, în mod implicit, se găsește pe ecran. Din directorul Coș de gunoi, vă puteți întotdeauna lua înapoi fișierele șterse. Amintiți-vă să goliți coșul în mod regulat dînd clic dreapta pe el și alegînd Golește Coșul de gunoi, ori vă puteți trezi fără spațiu pe disk, deoarece fișierele aflate în coș consumă spațiu în continuare. Cu toate acestea fiți atent căci odată ce ați golit directorul Coș de gunoi, fișierele ce se aflau înăuntru sînt pierdute pentru totdeauna.

Înapoi | Acasă | Înainte
Folosirea managerului de fonturi | Sus | Centrul de control KDE