Linux: Instalarea pe un sistem Debian/GNU Linux

Manualul utilizatorului KDE
Înapoi | Cap. 3. Instalarea | Înainte

# 3.3. Linux: Instalarea pe un sistem Debian/GNU Linux

| Datorită numeroaselor probleme pe care le ridică standardul de sistem de fișiere folosit de Linux, generarea pachetelor DEB este foarte complexă. De aceea, este foarte probabil ca versiunile să fie actualizate rar. Dacă doriți să aveți cele mai recente componente ale KDE, recomandăm folosirea distribuției sursă. (pentru mai multe detalii citiți secțiunea Folosirea surselor TGZ pentru instalarea pe alte sisteme).

Pentru a putea instala KDE pe un sistem Debian/GNU Linux trebuie să obțineți următoarele fișiere. Ele se pot găsi în `/pub/kde/unstable/distribution/dpkg`.

- libgif2_2.3-1_i386.deb

- libkde0_0.10.01-1_i386.deb

- kdeapps_0.10.01-2_i386.deb

În plus, KDE are nevoie de anumite componente, din următoarele pachete. Înainte de a începe instalarea KDE asigurați-vă că sînt deja instalate:

- qt1.42

- libjpeg6

- libg++27

- Recomandăm insistent să instalați pachetul debian `menu` înaintea instalării KDE (va face ca programul `kpanel` să arate mult mai drăguț).

Pentru instalarea KDE utilizați `dselect` sau folosiți comenzile de mai jos:

     dpkg -i libgif2_2.3-1_i386.deb
     dpkg -i libkde0_0.10.01-1_i386.deb
     dpkg -i kdeapps_0.10.01-2_i386.deb

Dacă `dpkg` dă erori de dependențe, va trebui să găsiți pachetele amintite mai sus, să le instalați și apoi să rulați din nou seria de comenzi `dpkg`.

Înapoi | Acasă | Înainte
Linux: Instalarea pachetelor RPM pentru RedHat, Caldera și SuSE | Sus | Folosirea surselor TGZ pentru instalarea pe alte sisteme